Qui és Àmic?
Àmic (en grec antic Ἄμυκος "el que dessagna"), va ser, segons la mitologia grega, un gegant fill de Posidó. Era rei dels bèbrics, a Bitínia.
Era de naturalesa salvatge i va inventar la boxa i el pugilat. Escometia els estrangers que arribaven a les costes de Bitínia i els matava a cops de puny. Quan els argonautes van desembarcar allà, es van trobar amb Àmic que els va desafiar a lluitar. Refugiats els argonautes en una cala propera, se'ls va presentar Sòstenes, un home alat, que els hi va dir que podien guanyar Àmic. Amb aquesta esperança, Pòl·lux va acceptar el duel i va començar el combat. Àmic, tot i la seva alçada i la seva força brutal, va ser vençut per l'habilitat i l'agilitat de l'heroi. L'aposta havia estat la pròpia vida, i en cas d'haver vençut Àmic hauria mort el seu adversari. Pòl·lux es va limitar a fer prometre al gegant que a partir d'aquell moment respectaria la vida dels estrangers. Licos, rei de Bitínia, va agrair als argonautes que el lliuressin d'Àmic, i els donà el seu fill Dàscil, com a guia de la nau Argo.
Un gegant fill de Posidó.